944 Dr: SCHAFARZIK FERENC 
petroleumra különösen kedvezőnek látszik és végre foglalkozik, mint igen 
biztató gázterülettel, a Morva balpartján elterülő és a Nyitra és Pozsony 
megyékhez tartozó neogén depresszióval, ahol KÉK-NyDNy-i antikliná- 
lisokat konstatált. Egbell község mellett ugyanis elhatározta a m. kir. 
pénzügyminisztérium a gázra való fúrást, amely, amint azt a legutóbbi 
napok tapasztalatai bizonyították, BöckH Hucó által a legszerencsésebb 
pontra lett telepítve. 
Itt ugyanis BöckH HuGó úr szíves közlése folytán az Egbell községtől 
nyugatra, a vasuti állomástól pedig D-re és a vasuti sinektől 500 m-re K-re 
fekvő ponton mélyített fúrással szarmatakorú rétegekben a következőket 
figyelték meg: 
118 m-ből kevés gáz ömlött ki a fúrócsőből ; 
145 m-ben 7000 m?-re emelkedett a naponkénti gázszolgáltatás ; 
163 m-ben óriási gázkiítörés következett be, mely mintegy 500 
m-es körzeten rengeteg homokot szórt ki, amely 500 m. távolságban 
a vasuti sineket ujjnyi vastagon elborította. A kitörés búgása 10 km-re 
elhallatszott. Maga a kitörés tönkretette a fúrási felszerelést, az óriási 
erővel kifujt homok pedig keresztül surolta a csöveket. Hat órai fúvás után 
a gázömlés ismét csökkent, s ekkor a fúrólyukat megint kicsövezvén, (f. é. 
január utolsó hetében) tovább fúrtak, mire egy 3-5 m vastag agyagréteg 
átdöfése után 168-5 m mélységben egy finomszemű éles kvarchomok- 
rétegből egy élénken buzogva felfakadó petroleumforrást nyi- 
tottak meg, amely az első időben naponta 8—10 waggon olajat  szol- 
gáltatott !! 
Ennyi eredménydús munkálkodás után a tudomány és az ország 
közgazdasági érdekei szempontjából is csak hálával tartozhatunk BöcKH 
HucGónak nemcsak az ő személyes működéséért és lankadatlan fáradozá- 
sáért, hanem abból a magasabb szempontból is, hogy a gázelőfordulások 
kutatásában valóságos iskolát teremtett. Bízvást reméljük, hogy az ő lel- 
kes gárdája élén a jövőben 15 még igen sok szép eredményt fog felmutat- 
hatni. 
Ezzel, tisztelt Uraim, a mai közgyűlésünket megnyitottnak nyil- 
vánítom ! 
1 Később kanalazva február 23-ikáig 40 waggon olajat produkáltak. 
